બાળકચોર હોવાની આશંકાથી ચાર લોકોની મારપીટ કરીને હત્યા કરી દેવાના મામલે ત્રિપુરાના મુખ્યમંત્રી વિપ્લવ દેવનું વિચિત્ર નિવેદન સામે આવ્યું છે. જ્યારે તેમને આવી ઘટનાઓ રોકવા માટે સરકાર તરફથી કેવા કદમો ઉઠાવાય છે એવું પૂછાયું તો તેમણે જવાબ આપ્યો હતો, ‘ત્રિપુરામાં એક આનંદની લહેર ચાલી રહી છે. તમે પણ આ લહેરનો આનંદ લો. તમને આનંદ આવવો જોઈએ.. મારો ચહેરો જૂઓ.. મને કેટલી ખુશી થઈ રહી છે. આ સરકાર જનતાની સરકાર છે. જનતા એક્શન લેશે.’ તેમનું આ નિવેદન સાંભળીને ત્યાં હાજર પત્રકારો વિસ્મયમાં પડી ગયા હતા.